.

እዚ ጽሑፍ እዚ ምስቲ ብፓወርፖይንት(PowerPoint) ዝቐርብ *ኣጠቓቕማ ኢንተርነት ተመሃር (nternett)* ዝብል ብሓባር ኢና ክንጥቀመሉ። ናይቶም ነጥብታት ቁጽርታት ድማ ምስ ፓወርፖይንት ተዛመድቲ እዮም። ነጥቢ 1 ምስ ስላይድ 1 ኣብ ፓወርፖይንት (ገጽ 1) ይዛመድ ፣ ነጥቢ 2 ከኣ ምስ ገጽ 2 ይዛመድ፣ ከምኡ እንዳበለ ይቕጽል። እቲ ጽሑፍ ውን ኣብ ትሕቲ ነፍስ ወከፍ ስላይድ(ገጽ) ተጻሒፉ ትረኽቦ።

**ዝደመቑ** ጽሑፋት ድማ ርእይቶታት ኣካያዲ-ኮርስ እዮም። ብዓበይቲ ፊደላት ዝተጻሕፉ ጽሑፋት ድማ ኣርእስታት እዮም። እቲ ዝተረፈ ጽሑፍ ድማ ዓው ኢልካ ከተንብቦ ትኽእል ወይ ድማ ኣካያዲ-ኮርስ ንዝህቦ ኣስተምህሮ ከም ደጋፊ መምርሒ ክትጥቀመሉ ትኽእል።

## ጽሑፍ

1. **ቅድሚ እቲ ትምህርቲ ንባዕሉ ምጅማሩ ምስ ተሳተፍቲ ኮርስ ሸቶታት ትምህርቲ ብሓባር ኮይንኩም ረኣዩዎ።   
   እዚ ንኸቶክሩን እቲ ቀንዲ ኣገዳሲ ፍልጠት ንኽዝኽሩዎን ከቃልለሎም እዩ።**
2. ብራውዘር( nettleser/browser) ከፊትካ ብዛዕባ ኣድራሻታት ኢንተርነት ተመሃር።
3. ብራውዘር ኣብ ኢንተርነት ዝርከቡ ሆምፐጃት(ፋልማይ ገጽ) ንምርኣይ ትጥቀመሉ ፕሮግራም እዩ። ዝተፈላለዩ ብራውዘራት ኣለዉ። መብዛሕትኦም ዝጥቀሙለን ኣርባዕተ ድማ እዘን ዝስዕባ እየን።
4. እቶም ኮምፕዩተሮም ዝጥቀሙ መብዛሕትኡ ግዜ ብራውዘሮም ኣብ ልዳት ዕዮ (ታስክባር/taskbar/oppgavelinje) ይረኽቡዎ።
5. እቶም ማክ ትጥቀሙ ድማ ብራውዘር ኣብ ዶክ ይረኽቡዎ።
6. እቶም ታብለት ትጥቀሙ ድማ ምስሊ ብራውዘር ምስተን ካልኦት ምስልታት ኣብ ስክሪንቦርድ ስለትርከብ ደሊኹም ክትረኽቡዋ ኣለኩም።
7. ምስሊ ብራውዘር ረኺብኩም ጠውቑዋ።

**ኩላቶም እታ ምስሊ ረኺቦም ብራውዘሮም ክረኽቡ ሓግዞም።**

1. ቅሩብ ዝተፈላለየ መልክዕ ዋላ ኳ እንተሃለወን፣ እቶም ቀንዲ ባእታታት ኣብ ኩለን ብራውዘራት ሓደ እዮም። እቲ ቀንዲ ባእታ ድማ ክፍቲ ቦታ ወብሳይት እዩ። ኣብዚ ወብሳይት ብምጽሓፍ ወይ ዝደለኻዮ ብምጽሓፍ ክትደሊ ትኽእል። ኣብዚ ናይ ኮምፕዩተር፣ ማክን ታብለትን ክፍቲ ቦታ ወብሳይት ይረኣየኩም ኣሎ።
2. እዚ ዝተቓለለ ትሕዝቶ ዘለዎ መስኮት ክጥቀመሉ እየ፣ ምእንታን እንታይ ይገብር ከምዘለኹ ምርኣይ ክቐለልኩም።
3. ኩለን ሆምፐጃት ወብሳይት ወይ ኣድራሻ ኢንተርነት ኣለወን። ኣብቲ ክፍቲ ቦታ ወብሳይት፣ ወብሳይት ክትጽሕፍ ከለኻ ነቲ ብራውዘር ናበየናይ ገጽ ክወስደካ ከምዝደሊ ትነግሮ ኣለኻ ማለት እዩ። ሆምፕጃት ናይ ቤተ-ንጉስ ከም ኣብነት ክንትጥቀመሉ ኢና፣ [www.](http://www.) እቲ ኣብ ገጽ ኣብ ኢንተርነት ይርከብ ማለት እዩ።
4. ስም እዚ ገጽ "kongehuset" እዩ።
5. ".no" ማለት እቲ ገጽ ናይ ኖርወይ እዩ ማለት እዩ።

እቲ ክትከዶ ዝደለኻዮ ገጽ ኣድራሽኡ ክሳብ ዝፈለጥካዮ ወብሳይት ምጥቃም ብጣዕሚ ኣድማዒ እዩ። ምኽንያቱ ሽዑ ናብ ቅኑዕ ቦታ መጺኻ ከምዘለኻ ስለትፈልጥ። ጸኒሕና ድማ ደሊኻ ሓንቲ ገጽ ከመይ ጌርካ ክትረኽባ ከምትኽእል ክንርኢ ኢና።

1. ኣብ ክፍቲ ቦታ ወብሳይት ክትጽሕፍ እንተኾይንካ መጀመርታ ክትጥውቖ ኣለካ። ነቲ ወብሳይት ጽሒፍካ ምስ ወዳእካ ድማ ኣብ ኪቦርድካ(ሰለዳ መፋትሕ/keyboard/tastatur) "Enter" ትጥውቕ። እዚኣ ኢንተር ትበሃል መጠወቒት ዓባይ ኮይና ካብ ፊደላት ድማ ንኢድ የማን ትረኽባ። ኣብ ናይ ገሊኦም ኣብታ መጠወቒት "Enter" ዝብል ተጻሒፉ ኣሎ፣ ኣብ ናይ ገሊኦም ድማ "Go" ወይ "Return" ዝብል ተጻሒፉ ኣሎ። ኣብ ናይ ገሊኦም ድማ እታ መጠወቒት ዳሕረዋይ ወገና ዝተዓጸፈት ቀስቲ ዝተሳእለትሉ ኣሎ።

**ኩላቶም ኣብ ብራውዘሮም** [**www.kongehuset.no**](http://www.kongehuset.no) **ክጽሕፉ ሕተቶም፣ ሽዑ ድማ "enter" ክጥውቑ።**

እዛ ገጽ ክትመጻልካ ቅሩብ ግዜ ክወስድ ይኽእል እዩ።

1. ኣብ ሓደ ወብሳይት ምስ ኣተኻ ደሊኻ ምርካብ
2. መጀመርታ ዝመጻልካ ገጽ ቀዳማይ ገጽ እዩ። እዚ ገለ ሓበሬታ ዝሓዘለ እኳ እንተኾነ ብምሉኡ ግን ኣይኮነን። ብዛዕባ ካልኦት ኣርእስታት ወይ ዛዕባታት ሓበሬታ ንርምካብ ናይቲ ገጽ መምረጺ ክትጥቀመሉ ትኽእል። እዚኣ መብዛሕትኡ ግዜ ኣብ ላዕለዋይ ወይ ታሕተዋይ ጫፍ ናይቲ ገጽ ትርከብ። ኣብ መንዩ ኣርእስታት ጠውቕ ንኽትከፍታ። ካልኦት ባእታታት ከም ስእልታትን ሕጡበ-ጽሑፋትን ውን ምጥዋቕ ይከኣል እዩ፣ ዝያዳ ሓበሬታ ንኸተንብብ። ኩሉ ክትጥውቖ ትኽእል ዘበለ ሊንክ (መራኸቢ/link/lenke) እዩ።
3. እቶም ኮምፕዩተር ትጥቀሙ ኣመልካቲት-ማውዝ ኣብ ዝጥወቕ ሊንክ ክትበጽሕ ከላ ኩሉ ግዜ ናብ ኢድ ከምትቕየር ክትርእዩ ኢኹም።

**ኩላቶም ኣብቲ ገጽ ገለ ባእታታት ከምዝጥውቑ ግበር።**

1. ሓንሳብ ሓንሳብ ሓንቲ ሊንክ ብዘይ ፍላጥ ክትጥውቓ ትኽእል ኢኻ፣ ወይ ድማ ብካልእ ምኽንያት ኣቐዲምካ ዝረኣኻዮ ክትምለሶ ትደሊ ትኸውን። ካብ ጎኒ ክፍቲ ቦታ ወብሳይት ንኢድ ጸጋም ክልተ ዝጥወቓ ቀስትታት ኣለዋ። ንኽትምለስ ኣብታ ንጸጋም ተመልክት ቀስቲ ጠውቕ።
2. መሊስካ ንቕድሚት ክትከይድ እንተደሊኻ ድማ ኣብታ ንየማን ተመልክት ቀስቲ ትጥውቕ።

**ኩላቶም ኣብ ገሊኦም ሊንክታት ጠዊቖም ንቅድሚትን ንድሕሪትን ክኸዱ ክፍትኑ ሓብሮም።**

1. ብሓንቲ ቃል ወይ ቃላት ምድላይ
2. እቲ ክትከዶ ትደልዮ ሆምፐጅ ወይ ወብሳይት ኣድራሽኡ ኩሉ ግዜ ብልክዕ ትፈልጦ ማለት ኣይኮነን። ሽዑ ክንደልዮ ንኽእል። ብዙሓት ደለይቲ ፕሮግራማት(search engine/søkemotor= ኣለዋ፣ መብዛሕትኡ ሰብ ዝጥቀመሉ ግን ጉግል እዩ። ገሊኦም ከማን ኣብ ኢንተርነት ምድላይ "å google" ማለት `` ጉግል ምግባር`` ኢሎም ዝጽውዑዎ ኣለዉ።

**ኩሎም ኣብ google.no ክኣትዉ ሓብሮም።**

**ኣብ** google.no ኣብ ማእከል ስክሪን መድለዪ ቦታ ክመጻልካ እዩ። ከምቲ ዓንተዎይ ዝበልናዮ ክፍቲ ቦታ ወብሳይት ውን ከም መድለዪ ቦታ ክንጥቀመሉ ንኽእል ኢና፣ ይኹን ደኣ እምበር ሕጂ Google ኢና ክንጥቀመሉ።

1. ሓደ ኣርእስቲ ወይ ዛዕባ እንተደሊኻ ኣብቲ መድለዪ ቦታ ትጽሕፎ እሞ ሽዑ "enter" ትጥውቕ።
2. ክትደሊ ከለኻ ልክዕነት ክህልወካ ኣገዳሲ እዩ። ንኣብነት "kart"``ካርታ`` ከም መድለዪ ቃል እንተደኣ ተጠቒምካላ ልዕሊ ክልተ ሚእቲ ሚልዮን ውጽኢታት ተረኺቡ ዝብል ሓበሬታ ይመጸካ። ብዛዕባ eplekart `` ዘይበሰለ ሜለ`` ክመሃር እንተኾይኑ ድሌተይ ብዙሕ ኣይሕግዘንን እዩ። እንተደኣ eplekart ጽሒፍካ ግን እቶም ውጽኢታት ይውሕዱ፣ መብዛሕትኦም ግን ምስ ሕርሻ ሜለ ዝተተሓሓዙ እዮም።
3. ብዙሓት ገጻት ሓበሬተአን ኣብ ስክሪን እኹል ቦታ ኣይረክብን እዩ። ስለዚ ኩሉ ንኽረኣየካ ንታሕቲ ክትወርድ ኣለካ(ስክሮል ክትገብር ኣለካ)። እቶም ኮምፕዩተር ዝጥቀሙ ኣብ የማያናይ ጎኒ ናይቲ መስኮት መውረድን መደየብን ኣለኩም። ንዕኣ ሒዝካ ንላዕልን ታሕትን ብምስሓብ ኣብቲ ገጽ ንላዕልን ንታሕትን ትንቀሳቐስ።
4. ብዙሓት ገጻት ሓበሬተአን ኣብ ስክሪን እኹል ቦታ ኣይረክብን እዩ። ስለዚ ኩሉ ንኽረኣየካኣ ንታሕቲ ክትወርድ ኣለካ(ስክሮል ክትገብር ኣለካ)። እቶም ኮምፕዩተር ዝጥቀሙ ኣብ የማያናይ ጎኒ ናይቲ መስኮት መውረድን መደየብን ኣለኩም። ንዕኣ ሒዝካ ንላዕልን ታሕትን ብምስሓብ ኣብቲ ገጽ ንላዕልን ንታሕትን ትንቀሳቐስ።
5. እቶም ታብለት ዘለዎም ድማ ኣብ ስክሪን ኣጻብዖም ብምጥቃም እዮም ኣብቲ ገጽ ንላዕልን ንታሕትን ዝንቀሳቐሱ።
6. መብዛሕትኡ ግዜ ካብ ሓደ ቃል ንላዕሊ ብምጥቃም ኢና ንደሊ። ንኣብነት ናብ ሞስ ከይድካ ኣብ ሆቴል ክትኣቱ እንተኾይንካ "Hotell Moss"፣ ማለት ``ሆቴል ሞስ`` ብምጽሓፍ ኢኻ ትደሊ። ሽዑ እቲ መድለዪ ኩለን "hotell" ን "Moss"ን, ``ሆቴላት`` ን ``ሞስ``ን ዝብላ ቃላት ዘለወን ገጻት የምጽኣልካ፣ እተን ቃላት ነንሕድሕደን ዝተቓራረባ ይኹና ወይ ነንሕድሕደን ዝተተሓሓዛ ይኹና ብዘየገድስ ማለት እዩ። እዚ ማለት ሕጡበ-ጽሑፋት ብዛዕባ ኩነታት መገሻ ኣብ ኦስትፎልድ፣ ሆምፐጃት ኮሙነ፣ ሕጡበ-ጽሑፋት ጋዜጣ ብዙሕ ካልእ ነገራትን ክመጻና ይኽእል እዩ ማለት እዩ። ብርግጽ ኣብ ሞስ ዘለዋ ሆቴላት ዘርእያ ገጻት ውን ከመጻልካ እየን።
7. ብዝተኻእለ መጠን ከምዚ ዓይነት ገጻት ብብዝሒ ከምዝመጻና ንኽንገብር ነተን መድለዪ ንጥቀመለን ቃላት ብምልክት ጥቕሲ ክንጽሕፎ ንኽእል ""Hotell i Moss"" ማለት ""ሆቴላት ኣብ ሞስ""፣ ሽዑ ነዘን ቃላት በቲ ተሰሪዕናሉ ዘለዋ ቅደም-ተኸተል ዘርኢ ውጽኢታት ጥራሕ እዮም ዝመጹልና። ጥቕስታት ወይ ጽሑፍ ደርፍታት ክንደሊ ከለና ከምዚ ጌርካ ምድላይ ጠቓሚ እዩ።
8. ነዘን ክልተ ኣገባባት ኣደላልያ ሓዊስካ ውን ክትደሊ ትኽእል ኢኻ።
9. ታብ (መዝለል/tab/faner)
10. ሓንሳብ ሓንሳብ ሓድሽ ወብሳይት ክትከፍት ትደሊ ትኸውን፣ ጎኒ ጎኑ ከኣ ናብታ ዘለኻያ ገጽ ቀልጢፍካ ናይ ምምላስ ዕድል ክህልወካ ትደሊ ትኸውን። ከምዚ ንኽኾነልካ ሓድሽ ``ታብ`` "fane." ክትከፍት ትኽእል።
11. ታብ ንክኽፈተልካ ኣብ ጎኒ እታ ድሮ ተኸፊታ ዘላ ታብ ዘሎ ጥርሑ ክፍቲ ቦታ ትጥውቕ( ስም ናይቲ ዘለኻዮ ገጽ )።
12. እቶም ከምዚ ዘይብልኩም ድማ ነታ ካብ ክፍቲ-ቦታ ወብሳይት ንኢድ የማን ዘላ ምልክት ምድማር ክትጥውቑ ትኽእሉ።

**ኩላቶም ሓዳስ ታብ ክኸፍቱ ሓግዞም።**

1. ኣብዛ ሓዳስ ታብ ድማ ሓዳስ ገጽ ክትደሊ ወይ ክትከፍት ትኽእል።
2. እታ ዝነበርካያ ታብ ክትምለሳ እንተደሊኻ ድማ ኣብኣ ትጥውቕ።
3. ናብታ ሓዳስ ገጽ ክትምለስ እንተደሊኻ ድማ ኣብታ ናታ ታብ ትጥውቕ ማለት እዩ። ክትከፍቶ ትኽእል ቁጽርታት ታብ ደረት የብሉን።
4. ተወደአ።